《天香室，为定水寺复见心长老赋》
元代·张昱

双峰桂树今无似，说道璘公有后身。金粟如来能作主，碧山学士愿为邻。

天香入饷清可食，秋露染花黄未匀。何惜一题方丈室，与师同是豫章人。

作者简介：元明间庐陵人，字光弼，号一笑居士，又号可闲老人。历官江浙行省左、右司员外郎，行枢密院判官。晚居西湖寿安坊，屋破无力修理。明太祖征至京，厚赐遣还。卒年八十三。有《庐陵集》。